সংশ্লিষ্ট সূত্রে জানা গেছে, সমস্যা নিরসনে রামগড় বিজিবি জোন সদর এ ব্যাপারে জায়গার মালিকের সাথে যোগাযোগের চেষ্টা করে। সম্প্রতি, সিন্দুকছড়ি সেনা জোনের বাটনাতলী আর্মি ক্যাম্প এবং রামগড় বিজিবি জোনের খাগড়াবিল সিআইও ক্যাম্প হতে টহল দল ঘটনাস্থলে গমনপূর্বক স্থানীয়দের সাথে কথা বলে জানতে পারে যে, উক্ত জায়গায় স্কুল ঘর নির্মাণ কাজ পরিত্যাগ করা হয়েছে। কিন্তু পরবর্তীতে রাতের আঁধারে গত ১০ই সেপ্টেম্বর ২০১৮ তারিখে ইউপিডিএফ প্রসীত গ্রুপ কর্তৃক স্কুল ঘরের ঢালাইয়ের কাজ সম্পন্ন করা হয়।